Document ID: 32006R0035

KOMISIJAS REGULA (EK) Nr. 35/2006
(2006. gada 11. janvāris),
ar ko groza I, V un VII pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1), un jo īpaši tās 19. pantu,
tā kā:
(1)
Lai īstenotu saprašanās memorandu starp Eiropas Komisiju un Ķīnas partneriem, I pielikumā atkal ir jāiekļauj sākotnējie noteikumi par preču aprakstu.
(2)
Ar Lēmumu 2005/948/EK (2) Padome ir apstiprinājusi divpusēja nolīguma starp Eiropas Kopienu un Baltkrievijas Republiku par tirdzniecību ar tekstilizstrādājumiem parakstīšanu un pagaidu piemērošanu.
(3)
Tādēļ attiecīgi jāgroza Regula (EEK) Nr. 3030/93.
(4)
Šajā regulā noteiktie pasākumi ir saskaņā ar tekstilpreču komitejas atzinumiem, kura izveidota ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulu (EEK) Nr. 3030/93 groza šādi.
1)
Regulas I pielikumā 2. punktu aizstāj ar šādu tekstu:
“2)
Ja Vjetnamas un Ķīnas izcelsmes 1. līdz 114. kategorijas izstrādājumu sastāvs nav sevišķi minēts, uzskata, ka šie ražojumi izgatavoti tikai no vilnas vai smalkiem dzīvnieku matiem, kokvilnas vai mākslīgajām šķiedrām.”
2)
Regulas V pielikumu aizstāj ar tekstu šīs regulas I pielikumā.
3)
Tabulu regulas VII pielikumā aizstāj ar šīs regulas II pielikumā sniegto tabulu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 11. janvārī

Labels: 1
3
5